ÅRSBERETNING  FOR IL TYRVING
 FOR VIRKSOMHETSÅRET  01.01.04-31.12.04

FRIIDRETT OG ORIENTERING
Hovedstyret gratulerer friidrettsgruppen, orienteringsgruppen og de enkelte utøverne med mange imponerende idrettsprestasjoner i 2004.  Det vises forøvrig til gruppenes egne årsberetninger, som er å finne lengre bak i årsberetningen.

Bærum kommunes idrettsstipend i 2004 ble tildelt Ingunn og Audun Hultgreen Weltzien.

HOVEDSTYRET 
Hovedstyret har i 2004 bestått av:
Svein-Erik Pedersen			Leder
Wenche Hultgreen			Nestleder
Siri Spjelkavik				Leder av orienteringsgruppen
Erik Bølling				Leder av friidrettsgruppen
Einar Hoff				Representant for klubbhusstyret
Jofrid Holter				Varamedlem
Eystein Weltzien			Varamedlem

I 2004 er det avholdt 5 ordinære hovedstyremøter hvor oppfølging av økonomien i gruppene og hovedstyret har hatt høy prioritet.  Hovedstyret har også hatt ansvaret for engasjementetet i Stiftelsen Rud/Hauger, barneidrettsaktiviteter, Tyrving-Nytt og klubbhuset.
 
Også i 2004 har IL Tyrving  og dets utøvere, diverse aktiviteter og stevner fått meget god og positiv omtale i ulike media som for eksempel Asker & Bærums Budstikke og Aftenposten. Vi er godt fornøyd med denne profileringen som betyr mye både for våre medlemmer og for våre samarbeidspartnere, samt ikke minst mye for rekruttering av nye utøvere til idrettene våre. Spesielt har Tine Stafetten, Barnelekene og Tyrving-Lekene på Nadderud igjen ført til mange positive oppslag og reportasjer om IL Tyrving.
 
Tyrving, representert i andre overornede verv:
Hovedstyret konstaterer med tilfredshet at mange av våre medlemmer også i 2004 har innehatt mange viktige tillitsverv innenfor idretten. 

Fra Hovedstyret har følgende representert Tyrving:
	Stiftelsen Rud-Hauger Idrettspark	Svein-Erik Pedersen
	Arbeidsutvalget i Stiftelsen	Svein-Erik Pedersen

Fra Friidrettsgruppen har følgende representert Tyrving :
	NFIF/Apellutvalget	Tor Solem
	NFIF/Dommerutvalget	Siri Hemstad Tørvold
	NFIF/Statistikk- og rekordutvalget	Jo Nesse
	NFIF/Teknisk komite	Jo Nesse
	AFIK/nestleder styret	Jofrid Holter
	AFIK/medlem idrettslig utvalg	Heine Skogseid
	AFIK/medlem dommerutvalg	Johnny Høgseth
	AFIK/varamedlem revisjon	Kirsten Larsen
Fra O-gruppen har følgende representert Tyrving:
	NOF/President			Bjørn R. Berntsen
	NOF/Toppidrettskomiteen 		Åge Hadler
	NOF/	Teknisk komité			Henning Spjelkavik
	NOF/Valgkomité			Wenche Hultgreen
	IOF/IT-commission 			Henning Spjelkavik
	AOOK/teknisk			Siri Holmboe
	AOOK/trening			Henning Spjelkavik
	AOOK/ungdomsutvalg/råd		Morten Nilstad Pettersen
	AB-alliansen				Severin Lindseth

ØKONOMI
Som nevnt innledningsvis har Hovedstyret prioritert å følge opp gruppenes økonomi, og på styremøtene er  derfor de periodiske økonomirapportene gjennomgått.   Gruppenes og Hovedstyrets regnskaper føres nå etter bruttometoden.

Friidrettsgruppen budsjetterte med et underskudd for 2004 på 108.000 kroner. Regnskapet ga imidlertid et overskudd etter avskrivninger på 55.827 kroner.  Draktbeholdningen ble i sin helhet nedskrevet til null.  Friidrettsgruppen har en meget god likviditet.

Orienteringsgruppen viser et underskudd etter avskrivninger på 60.805 kroner.  Underskuddet skyldes avskrivning av kartbeholdningen med 56.000 kroner, slik at kartene i balansen kun er aktivert med kr 1.  

Hovedstyret har i 2004 hatt driftsinntekter langt over det budsjetterte; 878.000 kroner i forhold til budsjettet  på  640.000 kroner.  Dette skyldes i hovedsak større aktivitet innen barneidrett enn forutsatt.  Offentlige tilskudd er som for fjoråret.  Også i 2004 er alle bidrag som vedrører barneidretten ført direkte mot barneidrett. Spilleautomatene på Sandvika Storsenter viser 48.000 kroner større inntekter enn budsjettert.   Regnskapet viser en økning i kostnader på 146.000 kroner mer enn budsjettert – noe som blant annet skyldes noe høyere kostnader i forbindelse med barne-idrettsaktiviteten, lønn til daglig leder samt økning av kostnader til kontorhold.  Nettoresultatet viser et overskudd på 107.000 kroner;   det var budsjettert med et overskudd på 12.000 kroner. 

IL Tyrving
Det konsoliderte regnskapet for IL Tyrving for 2004 viser et overskudd på 102.073 kroner.  Likviditeten er fortsatt god med bankinnskudd totalt på  1.864.139 kroner ved årets slutt.  IL Tyrving har pr. 31.12.04 fortsatt et meget positivt økonomisk ståsted.  Likviditetsreserven ved årsskiftet (bankinnskudd pluss fordringer minus kortsiktig gjeld), var på kr 1.658.000.

For nærmere informasjon og detaljer henvises til komplett regnskap med noter som er vedlagt års-beretningen.

ADMINISTRASJON
I likhet med tidligere år, har IL Tyrving også i 2004 hatt Kirsten Larsen som daglig leder.

Kristen har hatt ansvaret for utleievirksomheten og ellers den daglige driften av klubbhuset, medlemsregistrering, Tyrving-nytt samt regnskap for gruppene og hovedstyret.  I tillegg har hun tatt seg av alle påmeldingene til orienteringsløp og som vanlig utført det aller meste av sekretariatarbeidet i for- og etterkant av Tyrvinglekene og andre stevner.  På friidrettsgruppens internettsider har Kirsten sørget for oppdatering.

Hennes registrering av timeforbruket som daglig leder viser at ca. 25% av tiden gått med til oppgaver for orienteringsgruppen, 35% for friidrettsgruppen og resten i forbindelse med arbeid til fellesadministrative gjøremål.  Arbeid som gjøres for friidrettsgruppen i forbindelse med inntektsbringende tiltak, lønnes direkte av friidrettsgruppen.

Hovedstyret ser fortsatt behov for en administrativ stilling og er meget godt fornøyd med det arbeidet Kirsten Larsen utfører.

MEDLEMSUTVIKLINGEN   
Oversikten over medlemsutviklingen de siste fem årene viser følgende tall:
	2000	2001	2002	2003	2004	
Registrerte medlemmer pr. 31.12.	610	571	621	670	723	

Fordelingen av medlemmene på alder og kjønn viser følgende:
	2000	2001	2002	2003	2004	
Antall medlemmer 0-12 år	70	55	81	117	139	
Antall medlemmer 13-16 år	68	61	81	99	120	
Antall medlemmer fra 17 år	472	455	459	454	464	

Rapportering til Bærum Idrettsråd viser følgende aldersfordeling av medlemsmassen: 
	0-7 år	8-12 år	13-19 år	20-25 år	Fra 26 
år	Totalt	
Friidrett	2	105	110	34	118	369	
Orientering	7	20	45	25	206	303	
Støttemedlemmer					51	51	

TYRVING-NYTT   
Det ble i 2004 utgitt totalt 4 numre av Tyrving-Nytt med et opplag på 500-600.  Kirsten Larsen har også i dette året hatt eneansvaret som redaktør.  Totalt antall sider har vært 184 mot 196 i 2003.  

I 2004 har det ikke vært noen pågang av nye annonsører.  Kostnadene til trykking økte med 3000 kroner.  Nettokostnadene til Tyrving-Nytt viser imidlertid en nedgang fordi bladavgiften på 5.500 kroner som ble betalt i 2003, var en engangskostnad.  Hovedstyret er imidlertid av den oppfatning at utgivelsen av Tyrving-Nytt må fortsette også i årene fremover.  Bladet er et viktig bindeledd mellom klubbens medlemmer i de to idrettsgruppene med reportasjer fra ulike aktiviteter

Tyrving-Nytt har gitt et godt bilde av virksomheten i laget, og det er hyggelig at unge og eldre klubbmedlemmer bidrar med reportasjer fra ulike idrettsarrangement.   Spesielt må det nevnes at utøverne har bidratt på en særdeles positiv måte med til dels utførlige reportasjer fra ulike aktiviteter. 

Det er firmaet Copyshop i Sandvika som trykker Tyrving-Nytt.  Alt materiell blir nå levert elektronisk.

BARNEIDRETT
Barneidrettsaktivitetene og samarbeidet med NIH fortsatte i utvidet form i 2004.  Vinter og vår 2004 var det aktiviteter i forbindelse med SFO-opplegg på Evje skole, Høvik skole og Jar skole.  Høsten 2004 var disse SFO’ene med på aktiviteten: Blommenholm skole, Eiksmarka skole, Evje skole, Gullhaug skole, Høvik skole, Stabekk skole og Tanum skole,  Studenter fra NIH har vært instruktører.

I tillegg ble i 2004 gjennomført barneidrettskurs for 5-6 år, 7-8 år og 9-11 år, innendørs og utendørs. på Levre skole (innendørs), Evje skole (innendørs 1. halvår) og Nadderud stadion (utendørs).  Ane Høgseth og Ingrid Larsen har vært de faste trenerne, men fått hjelp fra diverse andre etter behov. For å opprettholde og utvikle aktivitetene er det nå veldig viktig at vi bygger opp en egen instruktør- og trenergruppe for barneidrettsaktivitetene.

Deltakerantall barneidrettsaktiviteter 2004:
	1. halvår	2. halvår	
I SFO-tiden	125	406	
På kveldstid	75	83	

KLUBBHUSET  
Husstyret har i 2004 bestått av Einar Hoff (representant i Hovedstyret),  Odd Øyen og Alf Pettersen. I mai var det vaske- og ryddedugnad med varierende oppslutning fra gruppenes side.  

Leieavtalen med Telenor Mobil og Sandvika Fjordturer fortsatte i 2004.  

Friidrettsgruppen har montert kastseil på klubbhuset, og avvikler der to ukentlige kasttreninger innendørs.  Også o-gruppen bruker klubbhuset til trening 2-3 ganger pr. uke.

STIFTELSEN RUD/HAUGER IDRETTSPARK
Hovedstyrets leder, Svein-Erik Pedersen har som styremedlem i Stiftelsen Rud Hager Idrettspark og medlem av Arbeidsutvalget i Stiftelsen, deltatt i mange møter i Stiftelsen og Arbeidsutvalget. 
Kommunestyret vedtok 27. oktober med 50 mot 1 stemme:

1.	Arbeidet med prosjektplanen for idrettspark på Rud/Hauger videreføres i kommunens regi og i nært samarbeid med Bærum Idrettsråd/Stiftelsen Rud Hauger Idrettspark.
2.	Prosjektplanen forventes å inneholde en økonomisk konsekvensanalyse.
3.	Det avsettes inntil kr 500.000,- til arbeider med prosjektplanen.
4.	Prosjektplanene legges frem for politiske organer så snart den foreligger og den endelige planen skal godkjennes av Sektorutvalg levevilkår.
5.	Planseksjonen bes prioritere arbeidet med reguleringsendring så snart de nødvendige forutsetninger er avklart.
6.	Ut fra opplysninger om de to hallkonseptene, og ut fra at Stiftelsen Rud/Hauger Idrettspark forutsetter tvillinghallkonseptet, legges dette til grunn for det videre arbeidet i regi av sektorutvalg og formannskap og i samarbeid med  Stiftelsen Rud/Hauger Idrettspark og Bærum Idrettsråd. Det utarbeides en investerings- og risikoanalyse for prosjektet.

Det ble nedsatt en Prosjekteringsgruppe som drar arbeidet videre. 

Kulturdepartementet har bevilget totalt kr 15 mill. til fridrettshallen som vil være landets første friidrettshall i Bærum.

KADETTANGEN
Sven Rivertz hadde ansvaret for driften av kiosken også i 2004 - noe som ga Tyrving inntekter på i alt 36.500 koner.  Bærum Sportsklubb og Tyrving eier hver sin halvpart av kiosken.

FRIIDRETTSGRUPPENS ÅRSBERETNING FOR 2004

Friidretten er på frammarsj og utsiktene for tiden fremover er svært bra. Det har vært et inspirerende år for Tyrvings friidrettsgruppe som har hatt en rivende utvikling de siste 2 – 3 år.    Utfordringen med å satse både bredde og topp har vært håndtert på en god måte.  I NM for senior i 2004 ble det fine plasseringer for Tyrvings representanter med sølv på 100 m hekk ved Kamilla Brandt og sølv i lengde ved Lissie Mo.  Under NM i terrengløp på Kalvøya tok Ingunn Weltzien en sølvmedalje i juniorklassen og Akershus-laget med tre Tyrving-jenter tok bronse på stafetten. Innendørs NM ga også flere medaljer med gull på 60 m hekk til Kamilla, gull til Morten Haave i stille lengde, og bronse til Ida Landgraff  både på 800 m og 1500m. Av resultatoversikten fremgår at mange flere oppnådde fine plasseringer i årets forskjellige mesterskap. I Holmenkollstafetten var lagene preget av at flere av de tidligere juniorene var rykket opp i senior og noe sykdom og forfall i seniorklassen. Vi klarte likevel hederlige resultater og klarte å beholde plassen i elteklassen for menn.  Våre yngre utøvere viste igjen en stor innstas med seier i lagseriefinalen for tredje år på rad.  På slutten av året fikk vi to av de beste og mest lovende friidrettsutøverne i Norge, Christina Vukicevic og Christine Lia med på laget. 

I høst ble etablert en egen 800m gruppe for våre beste mellomdistansegutter. Dette skjer i Tyr-vings regi i et treningsopplegg sammen med utøvere fra 4 andre klubber. Jan Erik Dahler er trener i samarbeid med den tidligere profilerte 800 m løperen Tor Øivind Ødegård. Det blir interessant å se om en slik satsing med de beste løperne fra flere klubber kan bidra til å heve nivået på norsk mellomdistanse.

Den positive utviklingen vi er inne i er resultatet av en klar strategi og mål, og målbevisst arbeid fra alle utøvere, trenere og tillitsvalgte.  Fra 2001 til 2004 er antall aktive utøvere mer enn doblet fra 79 i 2001 til 181 i 2004.  

Tyrving har også markert seg på arrangementssiden. Vi startet i april med NM i terrengløp på Kalvøya med en rekorddeltakelse, over 70 utøvere i fellesstart for menn senior. Arrangementet ble svært vellykket og mye ros ble tildelt fra både forbundet, utøvere og ledere fra andre klubber.  Tyrvinglekene med et minijubileum som det 55. i rekken, ble gjennomført med nok en økning i antall utøvere og starter. Nytt av året var Regionsmesterskapet initiert av Friidrettsforbundet, et stevne for 13 – 14 åringene i hele Østlandsregionen. Stevnet ble avviklet i begynnelsen av september og innebar også en utfordring med sosiale aktiviteter for utøverne om kvelden. Nadderudhallen er utmerket anlegg for dette og diskoteket var fullt av flott ungdom hele kvelden. Forbundet synes også arrangementet var bra og vi er også tildelt arrangementet i 2005. Medio september ble skolemesterskapet for 9. og 10. klassene i Bærumskolene avviklet for andre gang med 370 utøvere, som nesten er en dobling fra året før.  

Når organisasjonen vokser fort, krever dette også mer av organisering, økonomistyring og innsats fra foreldre og tillitsvalgte.  Regnskapet for 2004 viser et overskudd på kr 55.827 etter av-skrivninger mot et budsjettert underskudd på kr 108.000. Det er lagt til grunn en nøktern regnskapsførsel med avskrivninger av hele draktbeholdningen.  Likviditetsreserven pr. 31.12.04 var på kr 662.000 og er  komfortabel med hensyn til den videre satsing og utvikling. 

I løpet av året har det vært nedlagt mye arbeid med planene for idrettsparken på Rud/Hauger hvor vår primærinteresse er den rene friidrettshallen.  Kommunestyret vedtok i oktober at arbeidet med prosjektplanen videreføres i kommunens regi og i nært samarbeid med Bærum Idrettsråd og Stiftelsen Rud/Hauger.  Vi er kommet et veldig langt skritt nærmere friidrettshallen, selv om det fortsatt gjenstår mange avklaringer og behandlinger.  En friidrettshall i vårt nærmiljø vil bety enormt for friidretten, både lokalt, regionalt og nasjonalt. 

Det har vært  en betydelig innsats i dugnadsarbeid og stevnearrangement fra mange foreldre. Dette har i sterk grad bidratt til at vi økonomisk klarer å utvikle klubben videre. Vi fikk i 2004 også 2 nye sponsorer/samarbeidspartnere Volare og Siemens. I tillegg har vi hatt god støtte og samarbeid fra Adidas, Den norske Bank (DnB NOR Bank)/Intro,  Løplabbet og Asker og Bærum Budstikke.

TILLITSVALGTE 

STYRET		Leder					Erik Bølling
			Nestleder og idrettslig ansvarlig	Jo Nesse
			Styremedlem arrangement		Helen Karlberg
	Styremedlem økonomi			Einar Drabløs
	Styremedlem informasjon		Thomas Bruusgaard Høgseth
	Møterett:
	Ansvarlig sportslig organisering	Kristen Damsgaard
	Sportslig rådgiver og 
medisinsk ansvarlig			Johnny Høgseth
	Daglig leder				Kirsten Larsen		
TYRVINGLEKENE	Leder					Kirsten Larsen
			Tekniske ledere 			Ruth Sæther, Arne Sæther
			Sekretariat				Jofrid Holter
			Data					Heine Skogseid
			Funksjonærer				Ebba Lund, Trine Meling
			Premier				Pia Carr
			Innkvartering				Berit Larsen, Lill Steen-Johnsen				Salg					Betta Bruusgaard, Eva Bruusgaard
REGIONSLEKENE	Adm. Leder				Kirsten Larsen
			Stevneleder				Knut Alme
			Sekretariat				Jofrid Holter, Helen Karlberg, 
								Margot Haave
			Funksjonærer				Ebba Lund, Trine Meling
			Premier				Pia Carr
			Innkvartering				Torhild Eide
			Salg					Anne Edwinson, Bodil Bache,
								Øyvind Thorsen
			Sosiale aktiviteter, musikk		Jan Gateman
STØTTEAPPARAT	Påmelding jenter			Kristin Ihle Arnesen,
Tinna Iuel, Jofrid Holter
Påmelding gutter			Jan Gateman			
				
ARRANGEMENTS-      Leder                                                  Helen Karlberg	
UTVALGET                  Medlem                                               Anne Edwinson
ANDRE VERV		Statistikk				Hans Robert Schwencke
Tyrvingserien				Jo Nesse, Kirsten Larsen
			Valgkomite				Jo Nesse,  Jan Gateman
			Klubbhusstyret			Odd Øyen
			NFIF/Apellutvalget			Tor Solem
			NFIF/Dommerutvalget		Siri Hemstad Tørvold
			NFIF/Statistikk- og rekordutvalget	Jo Nesse
			NFIF/Teknisk komite			Jo Nesse
			AFIK/nestleder styret		Jofrid Holter
AFIK/leder idrettslig utvalg		Heine Skogseid
AFIK/medlem dommerutvalg		Johnny Høgseth
			AFIK/varamedlem revisjon		Kirsten Larsen							
Det har vært avholdt 8 ordinære styremøter, samt møter innen de forskjellige komiteene.

MEDLEMMER

I 2004 har det vært en stor økning av medlemmer i friidrettsgruppen, og pr. 31.12.04 er det totalt registrert 369 (306) medlemmer i IL Tyrvings friidrettsgruppe, med følgende alders- og kjønnsfordeling:

Jenter t.o.m. 16 år		108 (70)		Jenter 17 år og eldre		84 (76)
Gutter t.o.m. 16 år		86 (75)			Gutter 17 år og eldre		91 (85)

AKTIVE UTØVERE

De aktive utøverne i Tyrving blir stadig flere og flere.  Det  viser at fjorårets store økning ikke var kun var et blaff, men tvert imot en trend som også fortsatte i 2004. Alders- og kjønnsfordeling for disse utøverne er for de siste fem årene som følger:

			2000		2001		2002		2003		2004
Jenter 10-14 år	36		24		36		63		74
Jenter 15-18 år	13		12		12		15		12
KJ/KS			7		10		 8		 8		  8
Gutter 10-14 år	27		18		45		69		55
Gutter 15-18 år	13		9		15		12		19
MJ/MS		8		6		12		11		13
Totalt			104		79		128		178		181

I tillegg til disse utøverne, er det også utøvere som kun har deltatt i stafetter.

INFORMASJON

Skriftlig informasjon til utøvere og andre medlemmer i friidrettsgruppen har foregått på følgende måte:

RUNDSKRIV		
Utøverne har blitt skriftlig informert om stevner, treningsleirer, møter etc.
TYRVING-NYTT	
Friidrettsgruppens andel av stoff i Tyrving-Nytt er betydelig. Flere av utøverne er gode skribenter med reportasjer fra stevner og treningsleirer.   

HJEMMESIDEN		
Friidrettsgruppens hjemmeside har adressen www.tyrving.com. Siden er mye brukt som informa-sjonskanal, resultatservice etc.  Kirsten Larsen har ansvaret for oppdatering.

MAIL
I økende grad er mail blitt en meget viktig informasjonsfaktor.  Tilbakemelding fra foreldre tilsier at dette er en informasjonsmåte som er å foretrekke fremfor skriv.
ØKONOMI

Økonomien i Friidrettsgruppen har i 2004 vært tilfredsstillende. Regnskapet viser et overskudd på kr 55.827 mot et underskudd på kr 36.862 foregående år.  Det ble foretatt avskrivninger  på til sammen kr 83.500.  Driftsresultatet viser et overskudd på kr 128.723 og resultat før avskrivninger et overskudd på kr 139.327. Det var budsjettert med et underskudd før avskrivninger på kr 108.000. Budsjettet er basert på et prinsipp om nøktern inntektsbudsjettering og noe mer ekspansiv kostnadsbudsjettering. Dette er lagt til grunn for å vise at vi har økonomisk rom for de kostnader som er budsjettert. På inntektssiden er det flere poster som er usikre og avhengig av tildeling av dugnader fra kommunen. 

Netto inntekter ble kr 1.092.846 mot et budsjett på kr 903.000. Inntektsøkningen var kr 200.691 sammenlignet med foregående år.   Netto kostnader økte i 2004 med kr 75.106 til kr 964.123som er kr 61.877 lavere enn budsjettert. 

Netto kostnader til idrett utgjorde kr 452.391 som er kr 79.609 lavere enn budsjettet på kr 532.000. Kostnadene til idrett økte med kr 15.000 sammenlignet med foregående år. Startkontingenter økte fra kr 197.000 til kr 229.000. I løpet av 3 år har kostnader til startkontingentene økt betydelig.  Denne kostnadsøkningen er positiv da den gjenspiler en sterk økning i aktivitet og deltakelse i konkurranser. Det gjelder spesielt i årsklassene 10 – 14 år. 

Reisekostnadene viste en nedgang fra kr 163.000 i 2003 til kr 154.000 i 2004 mot et budsjett på kr 170.000. Reisekostnadene har sammenheng med hvor i landet de større stevnene blir arrangert, men økningen har også sammenheng med flere deltakere i flere mesterskap. Kostnader til idrettsmateriell og premeier utgjorde kr. 74.000 mot budsjettert kr 35.000. 

For å vise den reelle økonomiske omsetning er regnskapet for 2004 også satt opp etter bruttoprinsippet. Brutto inntekter utgjorde kr 2.268.731 og brutto kostnader (ekskl. avskrivninger) kr 2.140.008. 

Likviditetsreserven utgjorde ved årets slutt kr 662.000. Likviditetsreserven anses som tilfredsstillende.

Vi vil også i 2005 fortsette med den satsing som er lagt til grunn for de eldre utøverne med en elite- og en rekrutteringsgruppe.  

I budsjettet for 2005 er netto inntekter budsjettert med kr 1.053.000 som er kr 40.000 lavere enn nettoinntektene i 2004.  Budsjetterte netto kostnader er på kr 1.186.000 som er kr 222.000 høyere enn nettokostnadene for 2004. Kostnadsøkningen skyldes primært økte kostnader til idrett og økte kostnader til startkontingenter.  Det budsjetterte underskudd er på kr 123.000. Selv om likviditetsreserven er tilstrekkelig til å håndtere et slikt underskudd, er det et klart og realistisk mål å oppnå minimum balanse mellom inntekter og kostnader også i 2005.

TRENINGSAVGIFTER
				Ute		Inne		Treningstilbud
10-14 år			kr 1250	kr 1250	3-4 treninger pr. uke
15-18 år			kr 1250	kr 1250	3-4 treninger pr. uke 
Sprint og mellomdistanse	kr 1650	kr 1250	3-4 treninger pr. uke

Kostnader til startkontingenter var inkludert i treningsavgiftene.  Dette gjaldt også adgang til trening i Holmenhallen, Norges Idrettshøyskole og Ekeberg.
IDRETT

ADMINISTRASJON 
Friidrettsgruppen kan vise til nok et år med betydelig vekst og er nå definitivt etablert som en av de aller største og beste friidrettsgruppene i Norge. Behovet for kompetente trenere er øket og presset på administrasjonen har vært økende.  På tross av dette har vi maktet å ta imot alle som har søkt seg til klubben med et godt sportslig tilbud. Vi har nå trenere av til dels meget høy standard i alle grupper. Støtteapparatet er styrket gjennom at tidligere landslagssjef for kvinner, Kristen Damsgaard nå er kommet med i klubbens idrettslige ledelse. 

TRENINGSGRUPPER
Tyrving har hatt følgende treningsgrupper:

•	10-12 år
•	13 – 14 år  
•	15-19 år 
•	Sprint/teknikk
•	Mellomdistanse
•	800 meter menn (utøvere fra andre klubber deltar også i denne gruppen)

TRENERE
Følgende trenere har vært engasjert:
10-19 år	Hege Landgraff, Dan Simion, Ray Coker,  Olav Jenssen, Kalle Wiggen, Elisabeth Larsen, Lotta Legernes, Liv Koppen, Helge Steen-Johnsen og Jo Nesse.

Sprint/teknikk		Petar Vukicevic

Mellomdistanse	Jan Erik Dahler, Dag Olav Åse og Karl Henrik Felde (fra og med innesesongen)

TRENINGSSTEDER
Utetreningen har foregått på Nadderud Stadion, og innetreningen på Levre skole, Nadderud v.g skole, Haslum skole, Klubbhuset, Holmen idrettshall, Ekeberg idrettshall og Norges Idrettshøyskole. Årets viktigste nyhet under dette punktet, er at vi har fått installert kastseil på Klubbhuset og fått engasjert kasttrenere slik at vi nå har et komplett treningstilbud for alle øvelser sommer som vinter.

HANDLINGSPLAN 

SPORTSLIGE MÅLSETTINGER 	RESULTAT
	
Stille minst ti lag i Barnas Holmenkollstafett og ha minst to plasseringer blant de tre beste	Ikke arrangert	
Vinne juniorklassen for kvinner i Holmenkollstafetten,  bli blant topp tre for menn junior, blant de tre beste norske lagene i kvinner elite og blant de 6 beste norske herrelag	Ikke lag kvinner junior. 3. plass blant norske lag i menn junior. 
Kvinner senior nr. 5 av norske lag
Menn senior nr. 14 av norske lag	
SENIOR		
3 medaljer i NM hvorav 2 gull	2 sølv
Kamilla Brandt 100m hekk
Lissie Mo i lengde	
2 medaljer i stafettmesterskapet for senior	To medaljer	
1 medalje i terrengmesterskapet for senior	Ingen medaljer	
Minst 10 utøvere skal klare kvalifiseringskravene	9 klarte kravet (hvorav én var for ung til å delta i NM. Itillegg var én utøver kvalifisert fra året før.	
Holde oss i 1. divisjon for menn og kvinner	Kvinnelaget ble nr. 5, mens mennene ble nr. 13 og rykket ned.	
Være blant de 10 beste klubbene i poengsammendraget i NM	10. plass. Beste plassering siste seks år (trolig må vi enda lenger tilbake for å finne tilsvarende plassering).	
JUNIOR		
4 medaljer i jr. NM	OK - 4 medaljer
Line Tveter gull 1500 m
Ane Høgseth sølv 200 m Thomas Høgseth bronse 3000 m hinder
Ida Landgraff bronse 800m	
4 medaljer i stafettmesterskapet hvorav 1 gull	Ingen lag – ingen medaljer	
2 medaljer i terrengmesterskapet	1 sølv ved Ingunn Weltzien	
Minst 20 utøvere skal klare kvalifiseringskravene	16 var kvalifisert og ytterligere tre klarte kravet, men var for unge til å delta. 	
Være blant de 6 beste klubbene i poengsammendraget	Nr. 13	
UNGDOM		
4 individuelle medaljer og 1 i stafett i  UM	3 individuelle medaljer
Harald Berge sølv 800m
Ida Landgraff sølv 800m
Abdiaziz Abdirahman bronse 1500m hinder
Ingen medaljer i stafett	
Minst 10 utøvere skal klare kvalifiseringskravene til UM	19 var kvalifisert – 8 deltok	
Være blant de 10 beste i poengsammendraget i UM	Ca nr. 35	
Stille stafettlag i to klasser i UM	Ingen lag	
Seier i Lagseriefinalen 10 – 14 år i Akershus	OK	
Vinne Tyrvingserien for jenter 11 – 14 år	Ny nasjonal serie for 13-19 år. Tyrving nummer to – langt over forventningen.	
Blant de 6 beste i Tyrvingserien for gutter 11 – 14 år	Ikke arrangert	
Blant de 10 beste i Tyrvingserien 15 – 18 år begge kjønn	Ikke arrangert	

TRENINGSLEIRE/SAMLINGER/TURER
Vinter	Det ble arrangert klubbturer til Gøtaspelen i Karlstad og til Bamselekene i Stange-hallen.
Vår		7 utøvere fra mellomdistansegruppen deltok på  treningsleir i Danmark i påsken og to fra sprintgruppen deltok på treningsleir i Kroatia.  Dag Olav Åse og Petar Vukicevic var ansvarlig henholdsvis i Danmark og Kroatia.  
Sommer	7 utøvere var med på treningsleir i Karlstad i juli under ledelse av Jan Erik Dahler og Dag Olav Åse.   
Dag Olav Åse og Johnny Høgseth var med som ledere til Junior-NM i Trondheim, og Jan Erik Dahler og Petar Vukicevic var med til NM i Florø. 
Høst	I midten av oktober ble det arrangert weekendtur til Danebu i Valdres. Det deltok rundt 45 utøvere, foreldre og søsken.  Et meget positivt initiativ som i år ble arran-gert for 6. gang. En kombinasjon av trening, informasjon og sosialt samvær. 

REPRESENTASJON

Europacup			Kamilla Brandt				4x100m stafett
Nordisk jr.landskamp		Ida Landgraff				800m og 1500m
Nordisk mesterskap U23	Magne Skovli				100m

I NM-terrengløp kort løype på Kalvøya  var det med totalt 10 utøvere fra Tyrving (5 i 2003) . Det var: Line Tveter, Ingunn Weltzien, Ida Landgraff, Tone Ilstad Hjalmarsen, Lene Axelsen, Thomas Bruusgaard Høgseth, Stig Ketil Andersen, Nicolai Bølling, Christopher Slettebøe og Jørgen Sugar.  I NM-terrengløp lang løype på Lillehammer deltok Ingunn Weltzien, Lene Axelsen, Abdiaziz Abdirahman, Harald Berge og Anders Tiltnes.

I stafett-NM på Åkrestrømmen deltok 10 (19 i 2003) utøvere.  Dette var: Line Tveter, Ida Landgraff, Cecilie Gjersum, Lene Axelsen, Thomas Bruusgaard Høgseth, Nicolai Bølling, Stig Ketil Andersen, Abdiaziz Abdirahman, Øystein Svendsen og Stig Vervik Ellingsen.

I Junior-NM i Trondheim  deltok  8 Tyrving-utøvere (mot 9 i 2003).  Det var Ane Høgseth,  Line Tveter, Cecilie Gjersum, Ida Landgraff, Ingunn Weltzien, Christopher Slettebøe, Magne Skovli, og Thomas Bruusgaard Høgseth.

I Hoved-NM i Florø deltok 8 utøvere. Dette var Kamilla Brandt, Line Tveter, Lissie Mo, Ida Landgraff, Magne Skovli, Nicolai Bølling, Stig Vervik Ellingsen og Thomas Bruusgaard Høgseth  (6 utøvere i 2003).

I  UM på Fagernes deltok  8 Tyrvingutøvere (9 i 2003). Dette var Cecilie Gjersum,  Ida Landgraff,  Christopher Slettebøe, Harald Berge, Magnus Lysen, Abdiaziz Abdirahman, Håkon Berger Sæther og Øyvind Johannessen.

SOSIALE SAMMENKOMSTER
Det har vært avholdt følgende sosiale sammenkomster:
•	Klubbkveld i mars med Geir Moen og sponsoren Volare
•	Funksjonærsammenkomst i forbindelse med Tyrvinglekene 
•	Samling etter lagseriefinalen for 10-14 år
•	Klubbkveld i november med premieutdeling for klubbmesterskap
•	Diverse juleavslutninger for treningsgruppene i desember

TYRVINGTABELLEN
Norges Fri-idrettsforbund foretok en revisjon av Tyrvingtabellen, noe som også innebar utvidelse til å gjelde årsklassene 10 år og 19 år.

TYRVINGSERIEN
Jo Nesse og Kirsten Larsen har hatt ansvaret for Tyrvingserien som i 2004 ble omlagt til kun å være en serie for 13-19 år.  Norges Fri-idrettsforbund var med på å utarbeide nye statutter, og det ble innført pengepremier.  Antall klubber som deltok, var totalt 38 med til sammen 62 lag.   Tyrvings plasseringer var nr. 2, nr. 14, nr. 33, nr. 40, nr. 48, nr. 55 og nr. 60.

NFIF-SERIENE – (fjorårets resultat i parentes)
Damer	 1. div.:  Nr. 5 (2 i 2. div.)	21046 poeng (16229 poeng)	
Menn	 1. div.:  Nr. 12 (3 i 2. div.)	20742 poeng (17568 poeng)	
RESULTATER

Dette er et lite resymé, det vises ellers til egen statistikkdel for utøvernes enkeltresultater:

NORGESMESTERSKAP	Plasseringer blant de 6 beste:

Hall-NM	Nr. 1	Kamilla Brandt	KS	60m hk	8,62	
	Nr. 1	Morten Haave	M19	L.u.t.	3,13	
	Nr. 3	Ida Landgraff	KS	800m	2,16,80	
	Nr. 3	Ida Landgraff	KS	1500m	4,56,94	
	Nr. 6	Magne Skovli	MS	60m	7,22	
	Nr. 6	Vidar Stenshall	MS	60m hk	8,82	
UM inne	Nr. 4	Ida Landgraff	J18/19	800m	2,23,75	
	Nr. 4	Øystein Svendsen	M22	800m	2,08,19	
	Nr. 4	Thomas Bruusgaard Høgseth	M22	1500m	4,15,03	
	Nr. 6	Cecilie Gjersum	J18/19	800m	2,30,14	
NM	Nr. 2	Kamilla Brandt	KS	100m hk	13,11	
NM	Nr. 2	Lissie Mo	KS	Lengde	5,83	
	Nr. 4	Stig Vervik Ellingsen	MS	800m	1,52,27	
	Nr. 4	Line Tveter, Lissie Mo, 
Kamilla Brandt, Ida Landgraff	KS	1000m
stafett	2,17,38	
	Nr. 5	Line Tveter	KS	1500m	4,42,15	
	Nr. 6	Thomas Bruusgaard Høgseth	MS	3000m hinder	9,35,66	
Jr.NM	Nr. 1	Line Tveter	K22	1500m	4,46,53	
	Nr.2	Ane Bruusgaard Høgseth	K22	200m	26,81	
	Nr. 3	Ida Landgraff	K19	800m	2,16,87	
	Nr. 3	Thomas Bruusgaard Høgseth	M22	3000m hinder	9,37,85	
	Nr. 4	Cecilie Gjersum, Ane Bruus-
gaard Høgseth, Line Tveter, Ida Landgraff	K22	1000m 
stafett	2,28,64	
	Nr. 5	Ingunn Weltzien	K19	3000m	10,47,70	
	Nr. 5	Magne Skovli	M22	100m	11,19	
	Nr. 5	Thomas Bruusgaard Høgseth	M22	Spyd	39,44	
UM	Nr. 2	Ida Landgraff	J18/19	800m	2,17,69	
	Nr. 2	Harald Berge	G16	800m	2,04,25	
	Nr. 3	Abdiaziz Abdirahman	G16	1500m hinder	4,36,36	
	Nr. 4	Abdiaziz Abdirahman	G16	3000m	9,27,39	
	Nr. 4	Ida Landgraff	J18/19	400m	59,29	
	Nr. 4	Øyvind Johannessen	G17	110m hk	17,24	
Regionale Ungdomsleker	Nr. 1	Mia Haave	J14	Tresteg
Spyd	11,77
34,80	
	Nr. 1	Marte Holter	J14	1500m	5,25,33	
	Nr. 1	Therese Bache	J13	Stav	1,85	
	Nr. 1	Henrik Gateman	G13	200m hk	30,47	
Stafett-NM	Nr. 2	Line Tveter, Cecilie Gjersum, Lene Axelsen, Ida Landgraff	KS	4x800m	9,16,71	
	Nr. 3	Nicolai Bølling, Abdiaziz Abdirahman, Stig Vervik Ellingsen, Thomas B. Høgseth	MS	4x1500m	16,40,20	
	Nr. 4	Stig Ketil Andersen, Stig Vervik Ellingsen, Nicolai Bølling, Øystein Svendsen	MS	4x400m		
Terreng-NM	Nr. 2	Ingunn Weltzien	KJ	2km	7,17	
	Nr. 4	Line Tveter	KS	2km	7,04	
	Nr. 3	Akershus FIK:
Line Tveter, Ingunn Weltzien, Tone Ilstad Hjalmarsen	KS	8km	29,21	
	Nr. 4	Akershus FIK:
Nicolai Bølling	MS	8km	24,16	

KRETSMESTRE

J11	Johanna Gateman	Terreng	3,37,3	
	Maiken Skoie Brustad	60mhk
600m
Liten ball	11,81
1,57,65
42,50	
	Kristin Carr	Diskos
Kule	12,47
7,55	
J12	Malin Pettersen	4-kamp		
J13	Jannicke Silseth Eide	Kule	9,27	
	Therese Bache	Tresteg	8,70	
J14	Marte Holter	Terreng	5,30,3	

	Mia Haave	60mhk
Høyde
Kule
Tresteg
Spyd
Diskos	9,94
1,55
9,69
11,26
33,74
21,50	
	Sara Meling	60m	8,22	
	Stephanie Carr	Lengde	4,89	
J18/19	Ingunn Weltzien	800m	2,24,53	
KS	Ane Høgseth	200m	27,09	
KV	Lotta Legernes	Terreng	7,06,2	
G11	Eivind Drabløs	4-kamp		
	Eivind Lenschow	Lengde
Liten ball	3,77
48,18	
G13	Henrik Gateman	600m
Terreng	1,36,49
2,55,9	
G14	Anders Emil Edwinson	Kule	11,21	
	Åsmund Treu Røe	Terreng	5,18,2	
G16	Abdiaziz Abdirahman	3000m	9,40,97	
	Harald Berge	800m	2,08,47	
G17	Magnus Lysen	800m	2,16,50	
	Øyvind S. Johannessen	100m
110mhk
Tresteg	12,20
17,65
11,48	
G18/19	Morten Haave	Lengde
Tresteg
Diskos	5,85
12,55
25,66	
MS	Audun Weltzien	5000m	16,12,77	
	Nicolai Bølling	800m	2,01,97	
	Stig Ketil Andersen	400mhk	59,67	
	Thomas Bruusgaard Høgseth	Spyd	35,78	

STAFETTER (plasseringer og tider i 2003 i parentes)

Fjellhamarstafetten	Nr. 1 (1)	MS 2	 24,38,69 (25,03)	
Porselensstafetten	Nr. 7 (3)	Jenter (11-12) 	2,46,4 (2,49,5) 	
	Nr. 2 (1)	Gutter (13-14)	2,19,2 (2,29,2)	
	Nr. 1 (1)
Nr. 2 (2)
Nr. 6 (4)	Jenter (13-14)
	2,21,0 (2,34,0)
2,27,8 (2,34,3)
2,39,5 (2,37,1)	
Tyrvingstafetten	Nr. 1	Gutter (10-14)	5,13	
	Nr. 2	Jenter (10-14)	5,40	
	Nr. 2	Jenter (15-19)	9,44	
	Nr. 2	Gutter (10-14)	5,20	
	Nr. 3	Gutter (10-14)	5,29	
BUL-stafetten	Nr. 4	Jenter (10-13)	6,01,7	
	Nr. 4	Gutter (10-13)	5,56,5	
Holmenkollstafetten	Nr. 4 (4)	Menn junior	54,26 (55,04)	
	Nr. 7 (5)	Kvinner elite	60,47 (59,45) 	
	Nr. 19 (13)	Menn elite	51,21 (50,15)	
	Nr. 6	Kvinner veteraner	72,52	
	Nr. 21	Menn veteraner	67,03	

KLUBBKONKURRANSER – (fjorårets resultat i parentes)

Lagseriefinalen Akershus 10-14 år	Nr. 1 (1)	
intro…Tyrvinglekene	Nr. 1 (1)	
intro…Norway Games	Nr. 2 (3)	
Klubbkamp mot BUL, Askim, Fredrikstad og Moss	Nr. 3 (2) 	
						
NYE KLUBBREKORDER JENTER:

				Tidligere rekord:	
Amalie Iuel	H.u.t.
L.u.t.	1,06
2,06	J10
J10		
Bente Hvistendahl	4x60m	33,46	J13	99 – 34,92	
Caroline Nicolaisen	Spyd 400g	29,41	J15		
Catharina Wahl	4x60m	33,46	J13	99 – 34,92	
Christine Gulbrandsen	Stav	2,80	KS	Charlotte Løvstad/98 – 2,35	
Elly Nesse	1500mhinder
Diskos 0,75kg
Slegge 3kg
3x600m	6,35,20
12,08
13,35
6,13,32	J13, K19
J13
J13
J13	

	
Ester Kate Jansson	H.u.t.	1,11	J11	Kamilla Brandt/82 - 1,00	
Grethe Norbye	Spyd 	38,45	KS	Lene Berger/02 – 33,57	
Ida Landgraff	600m	1,38,45	J18	Britt Krogh Sørensen/65 – 1,40,5	
Ida Nesse	Tresteg	7,52	J12		
Jannicke Silseth Eide	Kule 2kg
Ball 150g
4x60m	10,67
52,25
33,46	J13
J13
J13	
Elin Pentz/57 – 49,68
99 – 34,92	
Johanna Gateman	Tresteg	7,59	J11		
Kristin Carr	Slegge 2kg	17,58	J11	Ida Nesse/03 – 13,31	
Line Tveter	5000m	17,50,16	KS	Gro Reinhardt/60 – 17,54,1	
Malin Pettersen	Diskos 0,6kg
Slegge 2kg
3x600m	22,86
28,27
6,13,32	J12
J12
J13	Siri Kristoffersen/90 – 22,10
Elly Nesse/03 – 10,44	
Marte Holter	4x60m	32,15	J14	03 – 32,19	
Mia Haave	Tresteg

Høyde
Tresteg/sone
Spyd 400g
L.u.t.
4x60m	11,53

1,65
11,77
38,50
2,59
32,15	J14, K19, K22, KS

J14
J14
J14
J14
J14	Kine Reegård/00-9,06
Junior og senior:Lene Berger/01-11,10
Wenche Schikora/89-1,58
Maren Folkestad/03-9,18
Silje Helmersen/93-35,82
Bente Bye/73-2,53
03-32,19	
Sara Meling	200mhk
4x60m	31,4
32,15	J14
J14	Charlotte Løvstad/95 – 32,06
03 – 32,19	
Solveig Benum Vestre	60mhk 60	14,72	J10		
Stephanie Carr	Stav
Diskos 0,75kg
Slegge 3kg	2,10
28,07
24,97	J14
J14
J14	
	
Therese Bache	60mhk 68
200mhk 68
H.u.t.
4x60m
3x600m	10,38
34,20
1,28
33,46
6,13,32	J13
J13
J13
J13
J13	

Mia Haave/03-1,23
99 – 34,92
	
Tine Teigene Dalen	4x60m	32,15	J14	03 – 32,19	

NYE KLUBBREKORDER GUTTER: 

				Tidligere rekorder:	
Marius Ihle Arnesen	200m
L.u.t.
Spyd 0,4kg	35,14
1,88
16,03	G10
G10
G10		
Carl Blydt	400m	57,1	G14	Geir Diesen/71-57,4	
Hallvard Boland Haugen	600m	1,56,83	G10		
Henrik Gateman	600m
200mhk 68	1,34,91
30,47	G13
G13	Helge Sørhaug/71-1,35,4	
Jonas Legernes	1500m hinder
Diskos 0,6kg
Slegge 3kg	5,05,60
21,66
19,95	G13
G13
G13	

Espen Loge/03-1924	
Ivar Landgraff	1500m hinder	5,16,06	G14		
Abdiaziz Abdirahman	1500m hinder	4,36,36	G16		
Truls Bache	60m hk 60
Diskos 0,6kg	15,36
12,32	G10
G10		
Martin Festøy	H.u.t.	0,99	G10		
Anders Emil Edwinson	H.u.t.	1,48	G14	Hans Holter/94-1,41	
Håkon Telle Bø	Slegge 2kg	19,37	G11		
Henrik Legernes	Spyd 400g	29,00	G11	Frode Heldal/86-22,50	
Rolf Erik Abbedissen	Spyd 0,6kg	32,11	G14		
Diego Larsen	Spyd 0,6kg	20,89	G15		
Andreas Pettersen	Spyd 0,7kg	24,44	G17		
Emil Aune	Ball 150g	66,01	G13	Haavard Vaaje/98-61,69	

10 PÅ TOPP:

J10-14 år	Mia Haave	14 år	Tresteg	11,77	1162 poeng	
J15-19 år	Ida Landgraff	18 år	800m	2,13,24	997 poeng	
Kvinner	Kamilla Brandt	33 år	100mhk	13,95	877 poeng	
G10-14 år	Jonas Legernes	13 år	1500m hinder	5,05,60	1176 poeng	
G15-19 år	Abdiaziz Abdirahman	16 år	1500m hinder	4,36,36	1064 poeng	
Menn	Stig Vervik Ellingsen	23 år	800m	1,51,12	887 poeng	

NB!	Poengene for 10-19 år er utregnet etter Tyrving-tabellen, mens poeng for kvinner og menn
	er utregnet etter den nasjonale serietabellen.

ARRANGEMENTER

Utvalget har bestått av Helen Karlberg (leder) og Anna Edwinson. I tillegg har Kirsten Larsen deltatt på planleggingsmøter og gjennomføringer.  Utvalget fordelte på vårparten stevnene på de forskjellige foreldregruppene og satte opp stevneledere. Egne komiteer hadde ansvaret for NM i terrengløp, Tyrvinglekene og Regionlekene.  Utvalget er godt fornøyd med foreldrenes og de eldre utøvernes velvillighet når det gjelder å stille opp som funksjonærer til stevner.

EGNE STEVNER I 2004:

3. jan.	Hopp uten tilløp	12.aug.	Kretsstevne	
10. mars	Friidrettens Dag	28.aug.	Barnelekene	
24. mars	Hopp uten tilløp	4.-5.sept	Regionlekene samt UM i mangekamp	
24.-25 april	NM i terrengløp og Tyrvingstafetten	15. sept.	Skolemesterskap i friidrett	
18. mai	Lagseriestevne	10. okt.	Avslutningsstevne	
26. mai	TINE-stafetten	20. okt.	Hopp uten tilløp	
26. mai	Vårleker for barn	27. okt.	Hopp uten tilløp	
11.-13. juni	intro… Tyrvinglekene	15. des.
29. des.	Hopp uten tilløp
Hopp uten tilløp	

HOPP UTEN TILLØP KLUBBHUSET  3. JANUAR
Det tradisjonelle julestevnet – hoppe bort flesket – var startet opp igjen. Det kom 23 deltakere i alle aldre. God stemning.
Øvelsene var lengde og høyde uten tilløp.

FRIIDRETTENS DAG I NADDERUDHALLEN  10. MARS 
Stevneleder: Arrangementsutvalget og foreldre.
Det var tredje gangen Tyrving arrangerte denne dagen. Det var 6 øvelser med 246 deltakere. Som arrangør fikk Tyrving  medaljer til deltakerne. Positiv tilbakemelding fra deltakere og foreldre. Det var veldig vellykket å arrangere denne dagen i Nadderudhallen, med stor økning av deltakere fra 2003. 
HOPP UTEN TILLØP KLUBBHUSET 24. MARS
Stevneleder:  Kirsten Larsen.  
Det var med ca 100 deltakere i alle aldre som hoppet lengde og høyde. Det var en klubbkamp mellom Asker og Tyrving. Det ble avsluttet med bløtkake fra Bakers da Asker og Tyrving hadde blitt tildelt stipend for stor aktivitetsøkning. NFIF deltok med 2 representanter og hyggelige tilbakemeldinger til begge klubbene.

NM I TERRENGLØP OG TYRVINGSTAFETTEN PÅ KALVØYA 24.-25 APRIL
Stevneleder: Egen komité
Det var med ca 200 deltakere i det flotte sommerværet på Kalvøya. Det var mange gode tilbakemeldinger fra deltakere. På søndagen var det 16 lag i terrengstafetten. Været var noe dårligere. Etterpå ble Tyrvingstafetten avviklet. Det var første gang etter 17 års dvale. Det deltok 27 lag med deltakere i alderen 10-19 år. 

LAGSERIESTEVNE PÅ NADDERUD 18. MAI
Stevneleder: Arrangementsutvalget. 
Det var flott vær og ca 95 deltakere hvorav 65 fra Tyrving. 

TINESTAFETTEN PÅ NADDERUD 26. MAI
Stevneleder: Kirsten Larsen.
Stafetten avviklet på Nadderud stadion.  Ca. 175 klasselag påmeldt (1400 elever). Stor stemning og full innsats. Et av landets største Tine-stafett-arrangementer. Det var 12 gangen stafetten ble arrangert. Denne gangen var det også heia-rop og stor stemning langs banen.

VÅRLEKENE (8. GANG) PÅ NADDERUD 26.MAI
Stevneledere: Arrangementsutvalget.
Stort oppmøte, 350 ivrige barn i greit vær. Positiv omtale i Budstikka.  Øvelser: 60m-lengde-kule-høyde-ball. 

intro… TYRVINGLEKENE (55. GANG) PÅ NADDERUD 11-13. JUNI
Stevneleder: Arne Sæther. 
Antall deltakere: 1169 utøvere, 3555 individuelle starter. Økning fra 2003. Veldig positivt. Stort sett fint vær og stort salg i kiosken. Resultatene ble lagt ut på Internett etter stevneslutt hver dag.  Gode tilbakemeldinger fra utøverne og stor innsats fra alle funksjonærer.  

KRETSSTEVNE PÅ NADDERUD 12. AUGUST
Stevneleder: Arrangementsutvalget. 
Øvelsene var 200 hekk, tresteg, lut og hut. Det var ca 20 deltakere i flott sommervær.

BARNELEKENE (54. GANG) PÅ NADDERUD 28. AUGUST
Stevneledere: Arrangementsutvalget.
330 deltakere – nedgang fra 2003. Stor innsats og mange glade barn. Mange positive tilbakemeldinger fra barn og foreldre. Denne gangen var det med tilbud til funksjonshemmede barn.
Øvelser: 60m-lengde-kule-ball- boccia- teppecurling  for alle.

REGIONLEKENE OG UM MANGEKAMP PÅ NADDERUD 4-5. SEPTEMBER 
Stevneleder: Knut Alme.
Det var første gang Regionlekene for 13-14-åringer ble arrangert og det var samtidig 3 steder i landet. Det ble konkurrert i 13 øvelser i hver klasse. Akershus ble beste krets. Tyrving var godt representert med 20 utøvere.
UM Mangekamp ble arrangert samtidig med Regionslekene.  24 utøvere fullførte mangekampen.

SKOLEMESTERSKAP I FRIIDRETT PÅ NADDERUD (2. GANG) 15. SEPTEMBER
Stevneleder:  Kirsten Larsen.
Ca. 370 skoleelever deltok.  Tyrving fikk mye ros fra lærere og fra Bærum kommune for at vi påtok oss å arrangere skolemesterskap for ungdomsskolene.  Østerås skole vant lagkonkurransen. På grunn av stort regnvær måtte dessverre alle stafettene avlyses.

AVSLUTNINGSSTEVNE PÅ NADDERUD  10. OKTOBER
Stevneleder; Kirsten Larsen og arrangementsutvalget
Øvelser; 60 m, 600 m, ball, lengde, 400 hekk og kule.
Ca 80 utøvere deltok og det var også utøvere fra andre klubber.

HOPP UTEN TILLØP KLUBBHUSET 20. OKTOBER
Stevneleder; Kirsten Larsen og arrangementsutvalget.
44 deltakere i alle aldre som hoppet lengde og høyde. God stemning blant alle deltakerne.

HOPP UTEN TILLØP KLUBBHUSET 27. OKTOBER
Stevneleder; Kirsten Larsen og arrangementsutvalget.
Drøyt 40 deltakere i alle aldre som hoppet lengde og høyde. Mange gode resultater.

HOPP UTEN TILLØP KLUBBHUSET 15. DESEMBER
Stevneleder; Helen Karlberg
32 deltakere som hoppet lengde og høyde. God stemning blant alle deltakerne

HOPP UTEN TILLØP KLUBBHUSET 29. DESEMBER
Stevneleder; Jo Nesse.
10 deltakere som hoppet lengde og høyde. 

DOMMERE

Bjarne Nilssen ble kretsdommeraspirant på kurset som Asker SK arrangerte i april. I november ble det arrangert kretsdommerkurs på klubbhuset under ledelse av Arne Sæther, og gledelig nok var det syv personer fra Tyrving som gjennomførte kurset – med bravor!  Kretsdommeraspirantene er:

Bente Festøy, Elin Nicolaisen, Helen Karlberg, Lotta Legernes, Tinna Iuel, Hans Robert Schwencke og Øyvind Thorsen

IL Tyrvings friidrettsgruppe har i 2004 hatt følgende registrerte dommere:

Kjell Finborud			FD 			Vidar Helmersen		KD
Siri Hemstad Tørvold		FD 			Lene Berger			KD	
Johnny Høgseth		FD			Finn Tveter			KD.	
Stein Lund			KD			Hege Landgraff		KD
Bjørn R. Berntsen		KD			Ebba Lund			KD
Kirsten Larsen			KD			Rune Berger			KD	
Jofrid Holter			KD			Tone Loge			KD 
Gunnar Landgraff		KD			 Magne Skovli			KD-aspirant
FD = forbundsdommer		KD = kretsdommer

ORIENTERINGSGRUPPENS ÅRSBERETNING FOR 2004

Styret har i 2004 bestått av:
Leder: Siri Spjelkavik
Nestleder: Nicholas Morgan
Økonomiansvarlig: Bjørn Henning Grandal
Arrangementsansvarlig: Eysten Weltzien
Sportssjef: Morten Christophersen
Rekrutteringsansvarlig: Inger A. Tiltnes
Kartansvarlig: Per-Kristian Ekeberg
Tur-orientering: Einar Hoff

Andre verv:
Nina Kolberg, Randi Nilstad, Øystein Holo, og Geir Hoff, valgkomite
Nina Kolberg,  draktsalg
Berit Berge, familie/barne-o
Wenche Hultgreen, skolekontakt
Siri Spjelkavik, statistikk/tyrvingpokal
Fam. Spjelkavik, EKT
Henning Spjelkavik, IT
Per Kristian Ekeberg, kartsalg

Andre verv i forbund og kretsen
IOF:
•	IT-commission:  Henning Spjelkavik

Norges orienteringsforbund:
•	President: Bjørn R. Berntsen
•	Medlem av teknisk komite: Henning Spjelkavik
•	Medlem av toppidrettskomite: Åge Hadler
•	Nestleder i valgkomite: Wenche Hultgreen

Akershus og Oslo orienteringskrets:
•	Medlem av rekrutteringsrådet:  Hilde Kokkvoll
•	Medlem av teknisk råd: Hasse Bergstrøm
•	Medlem av treningsrådet: Henning Spjelkavik

O-gruppa består av en mengde forskjellige utøvere i alle alderstrinn.  En stor takk til dere alle sammen fordi dere flytter arkiv på kort varsel, arrangerer både trening og løp, og ikke minst legger ned en stor frivillig innsats i klubben! Vi har høy aktivitet gjennom året, styrt med stø hånd av Morten Christophersen, noe han fortjener ros for.

Styrets arbeid og den økonomiske situasjonen:

Styret har i perioden avholdt 6 styremøter, i tillegg til å kommunisere på trening, løp og per epost.  Det har ikke vært noen spesielle saker utover løpende drift, som treninger, økonomi og andre saker knyttet til hver enkelt komite.  2004 har sånn sett vært et 'rolig' år, med forberedelser mot arrangementene vi skal ha i 2005.  Dette gjelder da særlig kartsituasjonen.

Resultatregnskapet for 2004 viser et underskudd på 60.805 kroner etter  avskriving av kartbeholdningen på 56.031 kroner.  
O-året i Tyrving, 2004

Utfyllende rapporter fra de ulike komiteene følger etter, men en kort oppsummering følger her.

Orienteringsgruppa hadde i 2004 305 medlemmer (306 i 2003)..  Året har vært preget av et høyt aktivitetsnivå blant medlemmene.  Rekruttkomiteen har arrangert kurs, vært på samlinger og løp med mange deltakere, og en god del har også fortsatt utover høsten.  Treningstilbudet til resten av gruppen har vært variert, med alt fra intervalltreninger til påskesamling i England.  Dette har også gitt gode resultater, som eksempler kan her tas med Ingunn Weltziens tre sølvmedaljer i NM, Zsuzsas 11. plass på VM-sprint for Romania og 24. plass på 25-manna.  Særlig gleder stafettresultatet på 25-manna fordi det viser hvilket generelt høyt nivå mange i klubben holder.  Året ble også rundet av med at Frode Konst satte verdensrekord i antall løp løpt i et år.  Den nye rekorden er på 143 løp,  gratulerer Frode!

Det har også på kartfronten vært høy aktivitet, turkartet over Bærumsmarka ble trykket og sluppet for salg på forsommeren.  Salget har gått over all forventing og har innbrakt omlag 65.000 kroner til Tyrving.  

Neste år skal vi som kjent arrangere KM og uoffisielt NM for veteraner, og forberedelsene til dette er godt i gang, med synfaring av Risfjellet og Kleivstua.  Barnetilpasset turorientering har for niende gang blitt arrangert og i 2005 blir det ti-års jubileum for opplegget.  Det er i år gjennomført 11 mindre løpsarrangementer, med Skolesprinten som største enkeltløp, med 350 elever.  Maxim cup må også nevnes, som har vært et samarbeid mellom Fossum, Asker og Tyrving.  Løpet ble en suksess og arbeidet med å videreføre konseptet er i gang.

ØKONOMIRAPPORT

Styret  fremlegger er resultatregnskap for 2004 med et underskudd på 60.805.  Vi har i 2004 nok en gang justert føringen av kartregnskapet i forhold til tidligere år. Som i 2003 blir uavsluttede prosjekter aktivert i balansen, men styret har i tillegg vedtatt å  skrive kartbeholdningen ned til en krone.  Avskrivning av kartbeholdning beløper seg til 56.031 kroner og forklarer underskuddet.

Resultatet fra den ordinære virksomheten er etter styrtets oppfatning tilfredsstillende. Vi har hatt en svikt i inntektene i forhold til budsjett primært på spilleautomaten på Rykkinsenteret, men denne inntektssvikten er kompensert gjennom stor innsats på dugnadsfronten og et imponerende salg av det nye turkartet. På kostnadssiden er det verdt å merke seg at vi har kostnadsført drøye 37.000 kroner på arrange-mentutstyr blant annet i forbindelse med at Tyrving skal arrangere NM-veteran og to KM i 2005.

Sportskomteen har brukt noe mer penger en budsjettert. Hovedårsaken er en økning i bredde-utgiftene fra 90.000 budsjettert til 106.323 og elite fra 155.000 budsjettert til 178.389 kroner. Utgifter til samlinger er derimot 20.000 kroner lavere enn budsjett.Det er verdt å merke seg at likviditeten i O-gruppa er meget sterk. Vi har pr. utgangen av året likvide midler på 564.095 kroner.

Kart:
Kart er god økonomi for O-gruppa og det nye turkartet har så langt vært en stor suksess. I fjor solgte klubben turkart for nesten 65.000 kroner. Uavsluttede kartprosjekter aktiveres fortsatt i balansen, mens styret har av praktiske årsaker vedtatt å nedskrive kartbeholdningen til en kroner. Eksternt kartsalg vil dermed i sin helhet bli ført som inntekt, mens internt kartbruk ikke vil bli belastet.

Budsjett:
Vi øker rammene for Sportskomiteen også i 2005. Klubben har meget god 
likviditet og det er dessuten verdt å merke  seg at kartprosjektene i klubbens regi stort sett har vært  selvfinansierende de seneste årene og vi forventer at det vil være tilfelle også i fremtiden. På inntektssiden har vi budsjettert med 150.000 kroner i arrangementinntekter. Tyrving skal arrangere NM-veteran og to kretsmesterskap i 2005.

Det store usikkerhetsmomentet på inntektssiden i år er spilleautomaten på Rykkinsenteret. Vi er garantert inntekter ut første halvår, men hva som skjer i andre halvår er fortsatt uvist. Vi har derfor budsjettert med en inntekt på 70.000 kroner i 2005, som er omtrent halvparten av det vi fikk inn på spilleautomaten i 2004.

FLAGGSPRETTEN  

Flaggspretten og Tur-O-for Barn  er hovedoppgavene til Tur-O-komiteen. Komiteen har i 2004 bestått av Einar Hoff, Atie og Odd Tore Saugerud og Berit Berge. Berit har som vanlig og for 9 ende gang arrangert Tur-o-for barn. Einar tok over som hovedansvarlig for Flaggspretten etter Atie og Odd Tore.

Sesongåpning var som vanlig på Kalvøya 1. mai. Fremmøtet var rekordstort (ca 500) i det fine sommerlige været.  Budstikka hadde som vanlig, velvillig trykket kartet over Kalvøya med de 5 første postene i avisen dagen før.

Årets poster.
Vårpostene var også  i år ved Dælivann på Kolsåskartet. Øvrige kart i 2004 var: Burudvann, Høgbrennåsen (nyutgivelse 2004) og Vestmarka.  Einar hadde ansvaret for Tyrvings poster, inkl. fjernposter på Vestmarkakartet.

Samarbeide med Askeladden.
Etter initiativ fra Asker SK ble det etablert et samarbeide med Askeladden.  Askeladden kjøpte Tyrvings kart (Vestmarksetra) med inntegnede poster og brukte dette som et av sine i egen konvolutt. Jan E. Larsen fra Asker hadde laget oppslag med beskrivelse av kulturhistoriske hendelser og minner, disse ble hengt opp på flere poster.
Tanken var at vi i kommende år skulle byttelåne kart og poster mot hverandre.
Asker var fornøyde med årets opplegg, men mente at det ville bli for langt å reise til andre av Flaggsprettens kartområder og trakk seg fra et tilsvarende opplegg med gjensidig bytte neste år.

Salg og deltagelse.
Årets salg ble det dårligste på flere år og stoppet på bare 547 solgte konvo-lutter mot 663 i fjor. Bare 414 ble solgt gjennom de faste forhandlerne,  180 konvolutter kom i retur.  Gjennom klubbene ble det solgt 133 konvolutter, hvorav Tyrving sto for 93.  Dette ga kr 9300 i provisjon til klubben og må vel sies å være lett tjente penger.  Flaggsprettkomiteen vil prøve å skjerpe seg til neste år.  Bedre markedsføring og større salg gjennom klubbene burde bedre resultatet. Oppfordringen er at alle medlemmer er med på å selge konvolutter neste år.

Økonomi.
Regnskapet for Flaggspretten (De 4 klubbene) viser et lite underskudd med kr 75,-  Den største utgiften er kjøp av kart fra klubbene.  Tyrving  solgte kart for kr 20 000 til Flaggspretten og for kr 8 000 til Asker. Med provisjonen som er nevnt over gir dette en inntekt til klubben på kr 37 300.

Planer for 2005.
Planene for 2005 vil gå i oppgåtte spor. Det tas sikte på sesongåpning på Kalvøya 1. mai. Vårpostene vil  bli på Tyrvings  kart Tanumskogen.  Tyrvings kart neste år blir Sollihøgda N, 1:10000 utgaven.  Det blir laget 700 konvolutter til neste år.  Neste år er Friluftslivets år og i den forbindelse har Flaggspretten søkt om midler (offentlige) til opplæring i kart og kompass for turgåere på Kalvøya i forbindelse med sesongåpningen. 

TURORIENTERING  FOR  BARN

IL Tyrving har for 9. gang arrangert egen turorientering for barn  i Vestmarka med 30 poster i området Vestmarksetra – Furuholmen – Gupu og 5 vårposter i Dæliskogen. Postene har hengt ute fra 1. mai  til 1.november 2004. Det var åpning og salg på Kalvøya 1. mai med 5 ekstraposter som var offentliggjort i Budstikka.  Konvolutten kostet i år 100 kroner og inneholdt 3 stk. kart Vestmarka (1 originalkart og 2 fargekopier) og 2 stk  kart over Dælivann, 3 kart-plastlommer, 3 kontrollkort og informasjon.  Det er i år solgt 347 deltakerkonvolutter. Salgstedene har vært: Stand Kalvøya 1. mai, Stand Vestmarksetra, Furuholmen, Gupu, Super – G Sandvika storsenter, Bull ski og kajakk og Verket sport.  Merkeutdelingen var på klubbhuset onsdag 24. november med stor oppslutning. 
Berit Berge har vært ansvarlig for opplegget.

1996: 126 konvolutter (familier)
1997: 255 konvolutter
1998: 276 konvolutter
1999: 346 konvolutter
2000: 361 konvolutter
2001: 299 konvolutter 
2002: 326 konvolutter
2003: 381 konvolutter
2004: 347 konvolutter

REKRUTTKOMITEEN   
har bestått av: Inger Tiltnes (leder), Eva Mathisen Søvik, Wenche Hultgreen, Anders Asdøl og Eivind Hoff.

24 nybegynnere og 11barn med litt erfaring har deltatt på kurs  og  treninger på mandager fra 19.april til høstferien fra Tanum skole. Wenche hadde ansvar for opplegget med god hjelp av Anders og andre Tyrvinger. Inn-bydelser ble levert ut på Jong, Tanum, Billingstad og Skui skole. Meget bra oppmøte gjennom hele sesongen. 

Tre tirsdager i  mai arrangerte vi o-kurs på 2 nivåer for allidrettsgruppa i Bærums verk på Gullhaug. Dette ble veldig godt mottatt, men få barn møtte opp på våre tilbud etterpå, vi vil derfor heller lage et helt eget opplegg.
 
AB-alliansens rekruttløp på onsdagene i mai fram til 4. september: Antall deltakere fra klubben :  15-20 barn på det meste. Marianne Njåstein har hjulpet nybegynnerne her. I og med at vi har hatt tilbud på mandagene har nok deltakerantallet på rekruttløpeene gått noe ned i forhold til i fjor. På Ungdomsløpet i mai fra Emma Hjorth skole deltok ca. 35 nybegynnere og aktive Tyrvinger. Vellykket med O-moro, småtroll og individuelle løyper i Tanumskogen.

På O-festivalens parstafett (-12år) hadde vi med 3 par.  Dette var vellykket. Men det lyktes ikke å få med  flere par enn i fjor.
I august arrangerte vi for 3.gang  2-dagers leir ikke på Sæteren , men på Grønland i Vestmarka. Over 20 barn var med .  Leiren startet  med klubb-mesterskap og avsluttet  med å løpe  KM ved Tryvann. Flere hadde sin  første erfaring med  ordentlig o-løp der. Meget vellykket helg der nybegynnere og aktive får muligheten til å bli litt kjent med hverandre. Flere av ungdommene kom til Grønland og fortalte om o-landsleiren fredag. Eva og Inger og to mødre var ledere. Sæteren er et hyggeligere sted å være, men terrenget rundt Grønland er bedre. 15 rekrutter (7 i fjor) deltok på  O-Trolleir  på Fossum og  Rekruttenes orien-teringsdag i Holmenkollen i september.

I september tok vi  initiativet til å bruke Gildesprintens løype på Kalvøya til å arrangere Sprint-klubbmesterskap samme kveld. Nesten 30 deltakere, men få rekrutter dessverre. Grønn nisse i vandrepremie til beste herre(Geir Hoff) og beste dame (Kari W.Ø.) Kalveglass til  beste D/H-16 (Rannveig Øverøyen og Espen Weltzien). Neste år håper vi å gjenta opplegget med stor rekrutt-deltakelse.

På ungdomsløpet som Lillomarka arrangerte i september deltok 6 nybegynnere. Vi hadde med 3 stafettlag. Vi burde hatt med flere stafettlag og mange flere rekrutter.

Sesongen ble avsluttet med nattløp på Kalvøya og pizzaspising på klubbhuset  sammen med de aktive 10-16-åringene i klubben 18.oktober, tilsammen 40 nybegynnere og aktive + mange foreldre. 12 pizza og 2 sjokoladekaker gikk unna. Vi viste  bilder fra sesongen og delte ut premier. Alle fikk stål-drikkeflaske fra Budstikka og premier. Tyrvingkrus ble delt ut  til 2 nybegynnere med størst framgang: Marianne Engseth og Jonas Gedde-Dahl. Rekruttene fikk NOF- deltakermerker i gull, sølv og bronse. 

En fredag  i desember tok vi initiativet til trening med gløgg og pepperkaker. 5 rekrutter og 9 ungdommer møtte. Vi innviet det nye innebandysettet og hadde innendørs-o-løp.

Foruten innebandysett har vi også kjøpt digitalkamera i år. 

SPORTSKOMITEEN

Morten Christophersen	-	leder
Frode Konst	-	turansvarlig
Anders Tiltnes	-	ungdomsansvarlig
Eystein Weltzien	- treningsansvarlig
Henning Spjelkavik	-	stafettansvarlig
Veteran UK	- Eivind Hoff (leder)
	- Kari Weber Øverøyen
Senior UK			- Henning Spjelkavik (leder)
- Christian Holmboe
Ungdoms UK			- Anders Tiltnes (leder)
					- Rune Berge
Eystein Weltzien		- trener for Nicholas Morgan og Audun Weltzien
Wenche Hultgreen		- trener for Dagrun Brox
Frode Balchen			- trener for Anne Øverøyen

Komiteen har hatt ansvar for den sportslige virksomheten i klubben.  De viktigste oppgavene har vært:

Planlegging, organisering og gjennomføring av klubbens treningstilbud (sommer og vinter).
Trening og oppfølging av løpere (primært ungdom, junior og yngre senior)
Treningssamlinger
Laguttak og reiseopplegg i forbindelse med stafetter
Reiseopplegg og oppfølging i forbindelse med mesterskap
Informere om det sportslige tilbudet (treninger, samlinger,   stafetter etc.)

Vintertrening:
Fellestreninger fra klubbhuset tirsdager (intervaller) og torsdager (langtur / gate-o + styrke).  Varierende oppmøte med alt fra 3 til 30 personer på trening.  Første halvår har elitegruppa samarbeidet med friidrettsgruppas mellom-distansegruppe, og deltatt på teknikk treninger der de har fått bra med løps-teknisk oppfølging.  Ungdommene har ikke hatt noen organisert vintertrening ettersom de fleste går aktivt langrenn.  I desember har ungdommene hatt en ungdomstrening.

Sommertrening:
Det har vært tilbud om en o-teknisk klubbtrening i uken (torsdager) hele o-sesongen utenom sommerferien.  Annenhver uke har disse treningene vært i samarbeid med Fossum.  I tillegg har alle hatt muligheten til å delta på Askers treninger på onsdager og OsloCityCup, AB-karuseller og Maxim-Cup en del tirsdager og onsdager.  Alt disse treningene har det vært informert om på mail og på Tyrvings nettsider, med hovedvekt på Tyrvings hovedtreninger på torsdager.  

Ansvaret for å legge opp klubbens hovedtreninger har gått på omgang mellom foreldre, juniorløpere og seniorløpere.  Det overordnede ansvaret for disse treningene og ansvaret for å kvalitetssikre oppleggene har Eystein Weltzien hatt.  Dette har i år fungert bra, og til dels bedre enn det har gjort de siste årene.  Oppmøtet på klubbtreningene på torsdager har vært noe varierende, med svakt oppmøte utover høsten.  Det har vært alt fra 7-50 løpere pr. trening.  

Intern info:
E-post har vært mye brukt til info om treninger, stafetter, samlinger etc.  Det meste av viktig info har også blitt lagt ut på Tyrvings hjemmesider.  En del viktig info har kommet i Tyrving Nytt.  De fleste leser mail og er på nett, og det er ønskelig at dette skal bli primærkanalene for sportslig info.  Men allikevel bør en del info også komme i Tyrving Nytt, og kanskje mer enn det som har vært tilfellet i 2004.  Vi har lykkes bra i å unngå endringer i offentliggjorte planer, som var et mål etter noen år med stor usikkerhet rundt treninger pga mange endringer.

Gruppevis sportslig oppsummering

Ungdom (H/D13-16)
I 2004 tok en Tyrving løper nok en gang medalje i Hovedløpet.  Også i år var det Rannveig Øverøyen (D15) som sørget for det med sølv.  Tyrving stilte med 15 deltakere, som er mer enn vi har hatt på mange år og en økning med seks fra i fjor.  Fire løpere fra Tyrving kvalifiserte seg for AOOKs lag til interkretskampen, og flere endte helt i toppen av kretsrankingen.  Tyrving har stilt godt med ungdomslag i de fleste stafetter gjennom hele sesongen, bla 3 lag i TIOmila (som er klubbrekord) og 5 lag i KM stafett.  I TIOmila ble dessuten 1.laget nr.46, mens 2.laget kjempet med 1.laget det meste av stafetten og endte bare noen få plasser bak.

Junior
Etter fem år på rad med gull i junior NM, ble det ingen medalje av edleste valør i år.  Men det ble til sammen fem medalje, hvorav fire sølv.  Av de tok Ingunn Weltzien tre (mellom, lang og sprint), mens Anders Tiltnes tok et sølv (natt) og en bronse (mellom).  Fire løpere fra Tyrving kvalifiserte seg for junior VM i Polen (Ingunn, Anders, Graham Gristwood og John Fredrickson).  I Norgescupen ble Anders nr.3 og Ingunn nr.5.  Ingunn har gjennom årets resultater kvalifisert seg for neste års juniorlandslag. 

Senior
Tyrving stilte to herrelag i TIOmila også i år, uten at noen av de klarte å få godkjent resultat.  1.laget løp riktignok inn til 40.plass, men ble disket etter å ha mistet brikken på 4.etappe.  Damene gjennomførte en bra stafett på tross av at de manglet flere løpere, og ble nr.63.  I Jukola stilte Tyrving som vanlig to herrelag og i år stilte vi igjen et damelag.  Damene ble nr.101 mens herrene ble nr.65.  Årets beste stafettresultat for damene ble 6.plass i O-festivalen, mens de beste resultatene for herrer ble 4.plass i NM (Carl Waaler Kaas, Torbjørn Sagberg og Audun Weltzien), 7.plass i Vårstafetten og 8.plass i O-festivalen.

På NM ultralang stilte åtte løpere fra Tyrving, og Zsuzsa Fey (nr.5) og Carl (nr.13) ble best fra Tyrving i hver sin klasse.  I senior NM lang hadde vi åtte deltagere, med Zsuzsa som vår beste med 6.plass, mens Carl Waaler Kaas var best av herrene med 13.plass.  På mellomdistansen kvalifiserte Zsuzsa, Anne Øverøyen, Kristin Øverøyen, Audun, Torbjørn og Christian Holmboe seg for finalen, og Zsuzsa løp inn til 4.plass i finalen.  På Natt NM ble igjen Zsuzsa (nr.7) og Carl (nr.8) best fra Tyrving, mens Zsuzsa (nr.12) og Audun (nr.27) ble best på NM sprint.  I NorgesCupen endte Carl og Zsuzsa på hver sin 9.plass sammenlagt.

I VM var Tyrving representert ved Zsuzsa (Romania) som fikk med seg tre jevnt gode resultater, med 11.plass (sprint), 18.plass (lang) og 19.plass (mellom) og Graham som løp sprinten for det britiske landslaget.  I EM var Tyrving representert ved Zsuzsa og Nicholas Morgan (Great Britain).

I ski-o på NM stafett ble det bronse til Tyrvings damelag, med Zsuzsa på 1.etappe, Tone Ellefsen Lye på 2.etappe og Anne Øverøyen på 3.etappe.

Veteran
Veteranene har også i år satt sitt preg på aktiviteten i Tyrving.  Tyrving har stilt med mange veteranlag i de store nasjonale stafettene, og veteranene har bidratt sterkt til gode lag i de to store breddestafettene (15stafetten og 25manna).  

Bredde
I 25manna fikk Tyrving sitt beste resultat noen gang med 24.plass.  Tre lag fra Tyrvings stilte til start i 25manna mens 5 lag fra Tyrving stilte til start i 15stafetten.

Oppsummering
Sett under ett har 2004 vært en bra sesong med stor aktivitet i alle alders-grupper.  Ungdomsgruppa og veterangruppa er bred og sterk som den har vært i mange år.  På juniorsiden har det i år vært tynt, men med enkelte løpere som har hevdet seg i norgestoppen.  Det er hyggelig å se at Tyrving nå begynner å markere seg skikkelig på seniornivå igjen, og i år har seniorene tatt steget opp i norgestoppen.  Gjennom de store breddestafettene har Tyrving også i år vist sin bredde.

Mesterskapsresultater:

Hovedløpet:
D14:	Ingrid Berge nr.12, Ida Tiltnes nr.13, Kristin Nørstebø nr.19
H14:	Bjørn Thomas Vee nr.35, Anders Engdahl nr.59
D15:	Rannveig Weber Øverøyen nr.2 (sølv), Ingrid Skantze nr.18
H15:	Espen Weltzien nr.12, Jørgen Mathias Nipen nr.21
D16:	Anniken Weber Nielsen nr.27
H16:	Harald Berge nr.9, Bjørn Ekeberg nr.23, Eirik Nørstebø nr.64, Truls Bech Jensen nr.70

NM junior (langdistanse):
D17-18:	Ingunn Weltzien nr.2 (sølv)
H19-20:	Anders Tiltnes nr.4, Morten Nilstad Pettersen nr.17, Thomas Nipen nr.32

NM junior (mellomdistanse):
D17-18:	Ingunn Weltzien nr.2 (sølv)
H19-20:	Anders Tiltnes nr.3 (bronse), Morten Nilstad Pettersen nr.29, Thomas Nipen nr.33

NM junior (stafett):
H17-20:	Tyrving 1.lag (Morten Nilstad Pettersen, Harald Berge, Anders Tiltnes) nr.10, Tyrving 2.lag (Sverre Haug Lindseth, Bjørn Ekeberg, Eirik Nørstebø) nr.35

NM sprint:
D17-20:	Ingunn Weltzien nr.2 (sølv)
H17-20:	Anders Tiltnes nr.4
D21:	Zsuzsa Fey nr.12, Dagrun Brox nr.18
H21:	Carl Waaler Kaas nr.16, Audun Weltzien nr.27, Geir Hoff nr.30

NM senior (langdistanse):
D21:	Zsuzsa Fey nr.6
H21:	Carl Waaler Kaas nr.13, Audun Weltzien nr.24, Torbjørn Sagberg nr.33, Geir Hoff 58, Morten Christophersen nr.59, Frode Balchen nr.62

NM senior (mellomdistanse):
D21:	 Zsuzsa Fey nr.4, Kristin Weber Øverøyen nr.41, Anne Weber    Øverøyen nr.46
H21:	Audun Weltzien nr.24, Christian Holmboe nr.46, Torbjørn Sagberg   nr.53

NM senior (stafett):
D17:	Tyrving 1.lag (Ingunn Weltzien, Kristin Weber Øverøyen, Zsuzsa Fey) nr.10, Tyrving 2.lag (Sunniva Jørgensen, Dagrun Brox, Anne Weber Øverøyen) nr.25
H17:	Tyrving 1.lag (Carl Waaler Kaas, Torbjørn Sagberg, Audun Weltzien) nr.4, Tyrving 2.lag (Inge Gunnes, Morten Christophersen, Anders Tiltnes) nr.41, Tyrving 3.lag (Geir Hoff, Christian Holmboe, Frode Balchen) nr.42, Tyrving 4.lag (Morten Nilstad Pettersen, Henning Spjelkavik, Frode Konst) nr.53

NM natt:
D17-18:	Ingunn Weltzien nr.13
H19-20:	Anders Tiltnes nr.2 (sølv)
D21:	Zsuzsa Fey nr.7, Dagrun Brox nr.25
H21:	Carl Waaler Kaas nr.8, Audun Weltzien nr.10, Geir Hoff nr.25, Frode Balchen nr.46, Christian Holmboe nr.48, Henning Spjelkavik nr.49, Frode Konst nr.64

NM ultralang:
D21:	Zsuzsa Fey nr.5, Birgit Økern Jensen nr.18, Sunniva Jørgensen nr.26
H21:	Carl Waaler Kaas nr.13, Nicholas Morgan nr.21, Audun Weltzien nr.37, Torbjørn Sagberg nr.39, Morten Christophersen nr.47, Henning Spjelkavik nr.51

KARTKOMITEEN

Kartkomiteen har i 2004 bestått av Per Kristian Ekeberg som leder og Jo Wiklund som medlem.

For turkart Bærumsmarka ble rentegning og trykking utført i løpet av vinteren og kartet ble ferdig i midten av mai. Kartet er laget sammen med Fossum IF og dekker et område på 135 km2 nord for bebyggelsen. Rentegning ble satt bort til kartfirma Anders Fossøy. Kartprosjektet ble ledet av Tyrving ved Eystein Weltzien. Arbeidene som er utført av klubbenes medlemmer er dels betalt arbeid og dels dugnad. Dugnadsandelen har for Tyrving utgjort kr 125.000 (det meste ble utført i 2003), og gjort at klubben ikke har hatt netto utgifter på kartet.

Det er gjort avtale mellom klubbene om utsalgspris, fordeling og salg av kartet. Utsalgsprisen er kr. 80 pr. kart. Kartbeholdningen ble fordelt likt på Fossum og Tyrving med 4.500 kart på hver klubb. Likeså ble utsalgsområde delt mellom klubbene hvor Tyrving har rett til å selge i vestre Bærum/Asker øst og Fossum i østre Bærum/Oslo vest (Røa-Lilleaker), mens inntekter fra kartsalg utenfor disse områdene og på serveringssteder i marka fordeles likt mellom klubbene.

I  Tyrvings område blir kartet solgt gjennom lokale sportsforretninger og bokhandlere som kjøper dem for kr 50. Dette har innbrakt ca kr. 41.000 i 2004. Kartet er også solgt direkte av Tyrvingmedlemmer til turgåere fra utfartsparkeringer i noen helger på høsten for ca kr 14.000. Det er også gjort fremstøt overfor bedrifter og foreninger, direkte og gjennom bedriftsidretts-kretsen, og dette har innbrakt kr. ca kr 7.000. Videre er det solgt til Tyrving-medlemmer (kr. 50 pr. kart) for ca kr. 3.100. Til sammen er det da solgt turkart for ca kr. 65.000 noe som langt overstiger det budsjetterte (kr. 15.000).

For o-kart Risfjellet er synfaring utført i høst av Eystein Weltzien, dels som betalt arbeid og dels som dugnad. Området er utvidet mot syd og mot Jordbru i forhold til dagens kart, og vil dekke ca 13 km2. Kartet utgis i samarbeid med Bærums Skiklubb som er spillemiddelsøker, og er planlagt utgitt i 2005 og brukt til KM individuelt.

For o-kart Kleivstua er synfaring av størstedelen av kartet utført i høst av Eystein Weltzien, dels som betalt arbeid og dels som dugnad. Synfaring av noen områder vil bli tatt til våren. Eystein har påtatt seg en større andel av synfaringen enn planlagt, da Ringerike ikke har fått ferdig sin andel. Området er utvidet mot vest og syd i forhold til dagens Kleivstuakart, og vil dekke ca 16 km2. Kartet utgis i samarbeid med Ringerike o-lag som er spillemiddelsøker, og er planlagt utgitt i 2005 og brukt til KM stafett og Veteranmesterskap.

For o-kart Jordbru er det sendt inn spillemiddelsøknad for mindre kostnads-krevende nærmiljøanlegg. I tillegg er det utført konstruksjon i år. Kartet er planlagt utgitt i 2005 og benyttet til de korteste løypene i KM individuelt.

For skolekart Borøya og Lommedalen skole er det sendt inn spillemiddel-søknad for mindre kostnadskrevende nærmiljøanlegg. Synfaring er utført i år av Ingunn Weltzien og rentegningen av Espen Weltzien, dels som betalt arbeid og dels som dugnad, mens trykking er planlagt utført i løpet av vinteren 2005 slik at kartene er klart til våren. Skolekartene er også tildelt midler fra NOF via Skolekartprosjektet 2004 som har som mål å lære opp unge synfarere og rentegnere. Eystein Weltzien har vært veileder for skolekartene.

Bruken av klubbens o-kart har vært på ca 5.550 kart til en verdi av ca kr 115.000 medregnet egne aktiviteter. Herav utgjorde salg av o-kart til eksterne ca 1.560 kart / kr 17.000, salg av turkartet ca 1.170 kart / kr 65.000, egne arrangementer ca 1.370 kart / kr 12.000, turorientering ca 1.330 kart / kr 19.000 og trening ca 120 kart / kr 2.000.

Kartbeholdningen er på ca 19.000 o-kart (verdi ca kr 53.000) og ca 3.300 turkart (verdi ca kr 132.000) og tilsvarer en samlet verdi på ca kr. 185.000 basert på at de nyeste og mest brukte kartene samt turkartet er bokført med 50 % av full pris, og de eldste og mindre brukte kartene samt skolekart er bokført med kr 1 pr stk.  Dette er høyere enn før (ca 107.000 i 2003) grunnet at turkart over Bærumsmarka ble utgitt i 2004, mens verdien av o-kartene er halvert da det ikke ble utgitt nye o-kart.

ARRANGEMENTSKOMITÉEN 

Komitéen har bestått av Eystein Weltzien (leder),  Kjell G. Røkke, Severin Lindseth (kontaktperson AB-alliansen) og Inge Gunnes.   Det er avholdt et komitémøte, en befaring og tre planleggingsmøter for arrangementer i 2005.

ARRANGEMENT

Ungdomsløpet 8. mai
Samlingsplass:  Emma Hjorth skole.
Kart:  Tanum – Kirkerud 2003 (1:6 000).
Antall deltakere: 232.
Løpsleder:  Eirik Dale.
Løypelegger:  Severin Lindseth.

AB - rekruttløp 19. mai.
Kart:  Kalvøya.
Antall deltakere: 71.
Arrangementsansvarlig:  Don Skantze.

Maxim Cup 26. mai.
Samlingsplass:  Vestmarksetra.
Kart:  Vestmarka 2003 (1:10 000).
Antall deltakere:  174. 
Løpsleder:  Per Øhlckers.
Løypelegger:  Kjell G. Røkke.

AB-karusell 1. juni.
Samlingsplass:  Tranbymyr.
Kart:  Vestmarka 2003.
Antall deltakere: 59.
Løpsleder/løypelegger:  Inge Gunnes.

Skoleløp Berger skole 21. juni og 3. september.
Kart: Kalvøya.
Løypelegger:  Espen Weltzien.

Klubbmesterskapet 12. august.
Kart:  Høgbrennåsen (Bærums Skiklub).
Antall deltakere: 40.
Løpsleder/løypelegger:  Eystein Weltzien.

AB – rekruttløp 1. september.
Samlingsplass:  Tanum skole.
Kart:  Tanum – Kirkerud.
Antall deltakere:  55.
Arrangementsansvarlig:  Geir Hoff.

Skolesprinten 15. september.
Kart:  Kalvøya 1:4 000.
Antall deltakere: 350.
Løpsleder:  Wenche Hultgreen.
Løypelegger:  Espen Weltzien.

Familiestafetten 26. september.
Kart:  Veritasskogen.
Antall lag: 12.
Arrangør:  fam. Tiltnes.

Løp for Norconsult 9.oktober.
Kart:  Sollihøgda Nord.
Antall deltakere: 100.
Løypelegger: Kjell Røkke

Arrangementsutstyr og EKT-utstyr lånes ut fra fam. Spjelkavik.
Klubbtelt til løp er organisert med en ansvarlig familie for hver måned.
Tyngre arrangementsutstyr er lagret på Staver Gård.  Det er i liten grad benyttet i år. Lettere arrangementsutstyr er lagret i klubbhuset.  Det er i år kjøpt inn 50 nye treningsskjermer. Det ble søkt spillemidler til supplement av EKT-utstyr.  Søknaden ble innvilget med kr 9220.

KONKLUSJON

Året 2004 har i store trekk vært et meget positivt år for IL Tyrving og Hovedstyret ønsker derfor å benytte anledningen til å takke alle våre aktive for meget god innsats og ikke minst for den positive måten de har representert IL Tyrving på.

Samtidig vil vi også gjerne takke alle som har hatt tillitsverv i 2004 samt alle som har bidratt til gjennomføringen av treningsaktivitetene, store og små idrettsarrangementer og andre aktiviteter i IL Tyrvings regi i dette året for vel utført arbeid.

En stor takk ønskes herved også overbrakt til våre samarbeidspartnere og annonsører for verdifull støtte.  Deres tilskudd gir et grunnlag for at vi blant annet også framover kan tenke offensivt og legge aktive planer for våre utøvere i årene som kommer.

Vi vil også takke Kirsten Larsen for vel utført arbeid, positiv holdning og meget godt samarbeid i 2004.

Dermed gjenstår det bare å ønske alle våre aktive idrettsutøvere og de nye tillitsvalgte lykke til i 2005.

Sandvika 2. mars 2005

                         Svein-Erik Pedersen                                       Wenche Hultgreen			

Erik Bølling	                     	Siri Spjelkavik	                           Einar Hoff